1. ปัจจัยความเสี่ยง

1.1 ความเสี่ยงจากวัตถุดิบ

แต่เดิมการผลิตหนังสือพิมพ์ มีความเสี่ยงจากวัตถุดิบคือกระดาษหนังสือพิมพ์ (Newsprint)
มีปัญหาขาดแคลน และราคาปรับตัวสูงขึ้น แต่ในปัจจุบันสื่ออิเล็กทรอนิกส์มีบทบาทมากขึ้น
ปริมาณการใช้กระดาษหนังสือพิมพ์ทั่วโลกลดลง ในขณะเดียวกันราคาก็ลดต่ำลงเช่นกัน

สำหรับบริษัท มติชน จำกัด (มหาชน)
จึงได้ปรับแผนการจัดซื้อและสต็อกกระดาษให้เข้ากับสถานการณ์
เนื่องจากปัจจัยจากการขาดแคลนไม่มีการสต็อกกระดาษ จึงปรับให้ลดลงเหลือเพียง 2 – 3 เดือน
ทำให้ไม่ต้องเก็บสำรองหรือสั่งซื้อมากเกินไป ทางด้านราคาก็เช่นเดียวกัน
เนื่องจากปีที่ผ่านมาเป็นขาลงของราคากระดาษหนังสือพิมพ์ การจัดซื้อจึงเพิ่มความระมัดระวัง
และประเมินราคาในไตรมาสต่อๆไปอย่างรอบคอบ
อย่างไรก็ตามบริษัทยังคงนโยบายจัดซื้อกระดาษในประเทศและต่างประเทศในสัดส่วนเท่ากันคือ
50:50

1.2 ความเสี่ยงจากเครื่องจักรทางการผลิต

เนื่องจากเครื่องพิมพ์หนังสือพิมพ์ของบริษัททั้ง 3 เครื่อง มีอายุการทำงาน 26-20-18 ปีตามลำดับ
ระบบการควบคุมการผลิตเริ่มล้าสมัย อุปกรณ์อิเล็กทรอนิกส์บางส่วน ผู้ผลิตในต่างประเทศเลิกผลิต
ทำให้หาอะไหล่มาทดแทนยาก
บริษัทจึงได้ป้องกันความเสียวงด้วยการเปลี่ยนระบบควบคุมอิเล็กทรอนิกส์ให้ทันสมัยขึ้น
เพื่อรองรับการผลิตโดยไม่ต้องลงทุนเปลี่ยนเครื่องพิมพ์ใหม่

1.3. ความเสี่ยงทางด้านอัตราแลกเปลี่ยน

ถึงแม้ว่าการซื้อวัตถุดิบบางส่วนเป็นการนำเข้าจากต่างประเทศ ทำให้กลุ่มบริษัทฯ
มีความเสี่ยงเกี่ยวกับการเปลี่ยนแปลงในอัตราแลกเปลี่ยน อย่างไรก็ตาม กลุ่มบริษัทฯ
จะพิจารณาการใช้อนุพันธ์ทางการเงินที่เหมาะสมเพื่อป้องกันความเสี่ยงดังกล่าว
เมื่อสภาวการณ์อัตราแลกเปลี่ยนมีแนวโน้มที่ไม่มีเสถียรสภาพ

1.4 ความเสี่ยงทางด้านสินเชื่อ

กลุ่มบริษัทฯ มีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
อย่างไรก็ตามในปัจจุบันกลุ่มบริษัทฯ มี นโยบายในการให้สินเชื่อที่ระมัดระวัง
โดยมีการวิเคราะห์ฐานะการเงินของลูกค้าก่อนให้สินเชื่อ
รวมทั้งลูกค้าใหม่บางรายมีการจัดเก็บเงินมัดจำล่วงหน้าและลูกค้าส่วนใหญ่เป็นลูกค้าที่ทำการติดต่อกันมานาน
และมีการตั้งค่าเผื่อหนี้สงสัยจะสูญสำหรับลูกหนี้การค้า และประมาณการลดหนี้จากการรับคืนสินค้า
ซึ่งฝ่ายบริหารเชื่อว่าเพียงพอแล้ว

1.5 ความเสี่ยงจากอัตราดอกเบี้ย

ความเสี่ยงด้านอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของกลุ่มบริษัทฯ
โดยมีสินทรัพย์ที่มีความเสี่ยงจากอัตราดอกเบี้ย ดังนี้

  -------------------------------- ------------- -- --------- -- --------------- -- -------
                                   งบการเงินรวม                                      

                                   จำนวนเงิน                      อัตราดอกเบี้ยต่อปี      

                                   ณ วันที่ 31                      ณ วันที่ 31 ธันวาคม    
                                   ธันวาคม                                           

                                   2555             2554         2555               2554

                                   ล้านบาท           ล้านบาท       ร้อยละ              ร้อยละ

  เงินฝากธนาคารออมทรัพย์              161.41           177.12       0.75               0.25 –
                                                                                    0.88

  เงินฝากธนาคารประจำ                673.30           579.22       0.75 – 2.75        0.50 –
                                                                                    3.90

  ตั๋วแลกเงิน                         -                60.00        -                  3.00 –
                                                                                    4.25
  -------------------------------- ------------- -- --------- -- --------------- -- -------

  ------------------------------- -------------------- -- --------- -- --------------- -- --------
                                  งบการเงินเฉพาะกิจการ                                      

                                  จำนวนเงิน                             อัตราดอกเบี้ยต่อปี      

                                  ณ วันที่ 31 ธันวาคม                      ณ วันที่ 31 ธันวาคม    

                                  2555                    2554         2555               2554

                                  ล้านบาท                  ล้านบาท       ร้อยละ              ร้อยละ

  เงินฝากธนาคารออมทรัพย์             114,26                  132.95       0.75               0.25 -
                                                                                          0.88

  เงินฝากธนาคารประจำ               436.53                  404.79       0.75 – 2.75        0.50 –
                                                                                          3.90
  ------------------------------- -------------------- -- --------- -- --------------- -- --------